text: Travlhed hos TV-forhandlere
  10 januar 2012 kl. 16.04
  Nu er der kun et døgn til, at TV Syd har premiere på den nye kanal - og under et døgn til det gamle signal forsvinder.
  I dag var mange forbrugere derfor ude i sidste øjeblik for at sikre sig det rette udstyr i form af nye tv og bokse til at modtage det nye digitale signal. 
  Selvom tv-stationer og kanaludbydere de seneste måneder har informeret om det nye digtale tv-signal, så var der alligevel travlhed hos TV-forhandlerne.
  Signalændringen har betydet mange kasserede fjernsyn og frustrerede danskere. 
  Hvis du har kabel-tv eller parabol, skal du ikke røre en finger. Har du derimod en antenne på huset, kan du risikere sort skærm efter midnat.
  Du kan læse mere på TV Syds hjemmeside.
  